ધંધુકા પોલીસ સુત્રો દ્વારા મળેલ વિગત મુજબ ઈનોવાગાડી રાણપુરથી અમદાવાદ જઈ રહી હતી. આ ગાડી પુરઝડપે અને ગફલતભરી રીતે કાર ચાલકે ચલાવતા ધંધુકા જીઆઈડીસી નજીક રોડ સાઈડમાં આવેલા ઝાડ સાથે મોડીરાત્રીના અથડાવી મારતા ગંભીર અકસ્માત સર્જાયો હતો. જેમાં ઈનોવા ગાડી માલક ગીરીશ જેરામભાઈ મકવાણા (ઉ.વ.૩૭) વેજલપુર અમદાવાદ તથા તેની બાજુમાં બેઠેલા કનૈયાલાલ ખોડાભાઈ મકવાણા (ઉ.વ.૪૭) રહે અમદાવાદનાને ગંભીર ઈજા થતા બન્નેનું ઘટના સ્થળે મૃત્યુ નિપજયું હતું. ઘટનાની જાણ થતા પોસઈ રાણા તથા પોલીસ સ્ટાફ ઘટના સ્થળે દોડી ગયો હતો. તથા જરૂરી કાર્યવાહી હાથ ધરી હતી. મૃકતોને પી.એમ.માટે ધંધુકા રેફરલ હોસ્પિટલ ખાતે ખસેડાયા હતાં. જયાં પી.એમ. કરવાના આવ્યું હતું.